Up-165/01
Datum: 2001-06-11T00:00:00.000+02:00
ecli: ECLI:SI:USRS:2001:Up.165.01
vrsta: posamični akt
zadeva: ustavna pritožba
objavljeno: Neobjavljeno | 11.06.2001
dokument: US20866
akt: Ustavna pritožba družbe A. zoper sklep Ustavnega sodišča št. Up- 338/00 z dne 30. 1. 2001
resitev: zavrženje
izrek: Ustavna pritožba družbe A. zoper sklep Ustavnega sodišča št. Up- 338/00 z dne 30. 1. 2001 se zavrže.
stavek: Ustavna pritožba ni pravno sredstvo, s katerim bi bilo mogoče izpodbijati odločitve Ustavnega sodišča. Zato je Ustavno sodišče ustavno pritožbo zoper sklep senata Ustavnega sodišča zavrglo kot nedopustno.
odlocitev: sklep
geslo: Neizpodbojnost odločitve Ustavnega sodišča z ustavno pritožbo.
podlaga: Zakon o Ustavnem sodišču (ZUstS), 1. odst. 50., 1. odst. 55. čl.
datum_vloge: 2001-04-22T22:00:00.000Z
datum_odlocitve: 2001-06-10T22:00:00.000Z

# Up-165/01

11. 6. 2001

# S K L E P

Ustavno sodišče je v postopku za preizkus ustavne pritožbe družbe A., d.o.o., Ž. na seji senata dne 11. junija 2001 s k l e n i l o:

Ustavna pritožba družbe A. zoper sklep Ustavnega sodišča št. Up- 338/00 z dne 30. 1. 2001 se zavrže.

## O b r a z l o ž i t e v

Ustavno sodišče s sklepom št. Up-388/00 z dne 30.1.2001 ni sprejelo v obravnavo ustavne pritožbe pritožnice zoper sklep Višjega sodišča v Ljubljani št. I Cpg 311/99 z dne 5. 9. 2000 v zvezi s sodbo Okrožnega sodišča v Ljubljani, opr. št. I Pg 498/94-40 z dne 13. 2. 1997.

V ustavni pritožbi z dne 23. 4. 2001 pritožnica navaja, da so bile z izpodbijanim sklepom kršene njene človekove pravice ter da je izpodbijani sklep nezakonit in neustaven.

Ustavna pritožba ni pravno sredstvo, s katerim bi bilo mogoče izpodbijati odločitve Ustavnega sodišča. Ustavno sodišče je že sprejelo stališče, da odločbe ali sklepa Ustavnega sodišča ne glede na to, ali sta izdana v postopku ocene ustavnosti in zakonitosti predpisov ali pa v postopku ustavne pritožbe, torej ne glede na to, ali ima naravo posamičnega akta ali ne, ni mogoče izpodbijati z ustavno pritožbo (glej na primer sklep št. Up-331/98 z dne 4. 3. 1999, Uradni list RS, št. 17/99 in OdlUS VIII, 120). Ustavna pritožba je posebno pravno sredstvo, ki je dopustno zoper posamične akte drugih državnih organov, organov lokalnih skupnosti in nosilcev javnih pooblastil, kadar se z njimi posega v človekove pravice ali temeljne svoboščine. Zakon o Ustavnem sodišču (Uradni list RS, št. 15/94-v nadaljevanju ZUstS) v tretjem odstavku 55. člena celo določa, da zoper odločitev senata, sprejeto v postopku preizkusa ustavne pritožbe, to je zoper odločitev o zavrženju, sprejemu ali nesprejemu ustavne pritožbe, ni dopustna pritožba.

Ker ustavna pritožba ni dopustna, jo je Ustavno sodišče zavrglo.

Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.

Namestnica predsednika senata:

dr. Dragica Wedam-Lukić